Dean Court
Dean Court je nogometni stadion koji se nalazi u Bournemouthu, Engleska. Na njemu domaće utakmice igra nogometni klub Bournemouth. Kapacitet stadiona je 12.000 sjedećih mjesta. 1910. godine Boscombe FC je dobio zemljište za izgradnju terena. Radovi su kasnili, te je klub sezonu 1910-11. počeo na terenu King's Park. Stadion je zvanično otvoren u decembru 1910. godine. Prvobitno je imao 300 sjedećih mjesta. 1923. godine klub postao član Football League, te mijenja ime u Bournemouth & Boscombe Athletic. Prva utakmica Football League na Dean Courtu je odigrana 1. septembra 1923. godine kada je na njemu gostovao Swindon Town. 2001. godine je izvršena potpuna rekonstrukcija. 2006. godine na stadionu je Elton John održao koncert. 2013. godine Dean Court je bio domaćin engleske ženske nogometne reprezentacije i engleske reprezentacije do 16 godina. Dean Court je 62. najveći stadion u Engleskoj.